Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 475/11/4403	Nitra, 31.12.2013
EEČ : 2-32-40-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 30.4.2012, spisová značka 2 Pv 475/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 6.02.2010 približne o 19:25 hod. v meste Nitra na križovatke cesty I. triedy číslo 64, kilometer 70,3, so Šindolskou ulicou, pri odbočovaní zo Šindolskej ulice vpravo z pohľadu vodiča na cestu I. triedy číslo 64, v rozpore s ustanovením § 20 odsek 1 zákona č. 8/2009 Z.z. o cestnej premávke v znení neskorších predpisov nedala prednosť v jazde osobnému motorovému vozidlu značky Lancia Kappa, EČ: NR – 195 EO, ktoré viedol XXXXX na ceste I. triedy číslo 64 označenej ako hlavná cesta, v dôsledku čoho došlo k zrážke osobného motorového vozidla značky Peugeot 206, EČ: MA – 206 BH, ktoré viedla XXXXX, s osobným motorovým vozidlom Lancia Kappa, následkom čoho XXXXX utrpel pomliaždenie ľavej polovice hrudníka, zlomeninu vonkajšej časti ľavej kľúčnej kosti bez posunu kostných úlomkov a odreninu v oblasti čela vľavo s dobou liečenia a práceneschopnosti v trvaní 3 až 4 týždne a XXXXX utrpel pomliaždenie v oblasti ľavého ramena s dobou liečenia a práceneschopnosti v trvaní do 7 dní,	

Uznesením prokurátora Okresnej prokuratúry Nitra zo dňa 30.4.2012, spisová značka 2 Pv 475/11/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry Nitra sp. zn. 2 Pv 475/11 zo d¨ľa 30.04.2012 bolo podmienečne zastavené trestné stíhanie vedené proti obvinenej XXXXX, XXXXX pre prečin ublíženia na zdraví podľa § 158 Trestného zákona. Súčasne bola obvinenej XXXXX, XXXXX. podľa § 216 odsek 2 Trestného poriadku určená skúšobná doba podmienečného zastavenia trestného stíhania v trvaní 18 mesiacov, ktorá začala plynúť d¨ľa 29.05.2012 a uplynula d¨ľa 29.11.2013.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
Vzhľadom k uplynutiu skúšobnej doby u obvinenej XXXXX, XXXXX. som skúmal, či splnila podmienky pre postup v zmysle § 217 odsek 1 veta prvá Trestného poriadku, pričom som zistil, že obvinená nebola v priebehu skúšobnej doby podmienečného zastavenia trestného stíhania súdne trestaná ani prejednávaná za priestupok, či za iný správny delikt. 
Vyhodnotiac vyššie uvedené skutočnosti dospel som k záveru, že u obvinenej XXXXX, XXXXX. sú splnené podmienky pre postup v zmysle § 217 odsek 1 veta prvá Trestného poriadku a preto som rozhodol tak, ako je uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Lenárt
prokurátor